**Līgums par projekta īstenošanu**

**Vispārīgie noteikumi**

1. **Termini un interpretācija**
   1. Līgumā lietoto terminu definīcijas:

**Atbalsta summa** – Speciālajos noteikumos noteiktā summa, kas sastāv no Klimata pārmaiņu finanšu instrumenta finansējuma, ko administrē Atbildīgā iestāde un Vides investīciju fonds un uz ko var pretendēt Finansējuma saņēmējs, ja tas ir īstenojis Projektu Līgumā noteiktajā kārtībā un termiņos un izmaksas veiktas saskaņā ar Projektu un ir attiecināmas. Speciālajos noteikumos noteiktais Atbalsta summas apjoms ir maksimāli izmaksājamais apjoms;

**Atbildīgā iestāde** – Speciālajos noteikumos noteiktā atbildīgā iestāde – Vides ministrija, kas saskaņā ar likumu „Par Latvijas Republikas dalību Kioto protokola elastīgajos mehānismos” ir Klimata pārmaiņu finanšu instrumenta budžeta programmas izpildītājs;

**Attiecināmās izmaksas** –Projektā plānotā, Klimata pārmaiņu finanšu instrumenta vadību regulējošos normatīvajos tiesību aktos noteiktajā kārtībā apstiprināto Projekta izmaksu daļa, kas Speciālajos noteikumos noteiktajā procentuālajā apmērā tiek finansēta no Klimata pārmaiņu finanšu instrumenta līdzekļiem;

**Avanss** – Līgumā noteiktajā apjomā un kārtībā veikts Atbalsta summas avansa maksājums;

**Finansējuma saņēmējs** – Speciālajos noteikumos noteiktais Klimata pārmaiņu finanšu instrumenta finansējuma saņēmējs– Latvijas Republikas tiešās vai pastarpinātās pārvaldes iestāde, atvasināta publiska persona vai arī Latvijas Republikā reģistrēts komersants, kura izstrādātais Projekta iesniegums ir apstiprināts un kas nodrošina Projekta īstenošanu atbilstoši Līgumam un sekmīgas Projekta īstenošanas rezultātā pretendē uz Klimata pārmaiņu finanšu instrumenta finansējumu;

**Konkursa īstenošanu regulējošie Ministru kabineta noteikumi** **–** Speciālajos noteikumos norādītie konkursa īstenošanu regulējošie Ministru kabineta noteikumi;

**Klimata pārmaiņu finanšu instrumenta** **finansējums** –Klimata pārmaiņu finanšu instrumenta līdzekļi, ko Atbildīgā iestāde saskaņā ar Projektu novirza Projekta ietvaros veikto izdevumu atmaksai;

**Līgums** – Speciālajos noteikumos noteiktais līgums par Projekta īstenošanu. Līgums sastāv noSpeciālajiem noteikumiem, Vispārīgajiem noteikumiem un to pielikumiem;

**Maksājuma pieprasījums** – Klimata pārmaiņu finanšu instrumenta finansējuma pieprasījums – atbilstoši Līgumā noteiktajai kārtībai sagatavots un Vides investīciju fondā iesniegts dokumentu kopums, ar ko pieprasa Projekta ietvaros veikto izdevumu atmaksu;

**Neatbilstoši veiktie izdevumi** –izdevumi, kurus Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā maksājuma veikšanas Finansējuma saņēmējam Projekta ietvaros ir atzinusi par tādiem, kas ir radušies pārkāpjot Līguma, Latvijas Republikas normatīvo aktu prasības, vai par kuriem Finansējuma saņēmējs nav iesniedzis finanšu līdzekļu izlietojumu apliecinošus dokumentus Līgumā noteiktajā kārtībā;

**Neattiecināmās izmaksas** – izmaksas, kas saskaņā ar Klimata pārmaiņu finanšu instrumenta vadību regulējošajiem normatīvajiem aktiem netiek finansētas no Klimata pārmaiņu finanšu instrumenta līdzekļiem vai Projektā nav norādītas kā attiecināmās izmaksas. Par neattiecināmām izmaksām atzīstamas arī tādas Projektā norādītās attiecināmās izmaksas, kuras Atbildīgā iestāde vai Vides investīciju fonds Projekta īstenošanas laikā vai piecu gadu laikā pēc pēdējā maksājuma veikšanas Projekta ietvaros ir atzinusi par tādām, kas nav noteiktas kā attiecināmās izmaksas konkursa īstenošanu regulējošajos Ministru kabineta noteikumos;

**Projekta iesniegums** – Klimata pārmaiņu finanšu instrumenta projekts – projekta iesniegums (aizpildīta veidlapa un tās pielikumi), kas apstiprināts normatīvajos aktos noteiktajā kārtībā, ir šī Līguma pielikums un piešķir tiesības Finansējuma saņēmējam pretendēt uz Klimata pārmaiņu finanšu instrumenta finansējumu Līgumā noteiktajā kārtībā;

**Projekta budžeta kopsavilkums** noteikts Projekta iesnieguma 5.sadaļā;

**Projekta īstenošanas laika grafiks** noteikts Projekta iesnieguma 2.6.3.apakšpunktā;

**Projekta mērķis** noteikts Projekta iesnieguma 2.1.apakšpunktā;

**Projektā plānotie rezultāti** noteikti Projekta iesnieguma 2.7.apakšpunktā;

**Projekta pārskats** – Finansējuma saņēmēja atbilstoši Līgumā noteiktajai kārtībai sagatavoti un Vides investīciju fondā izvērtēšanai iesniegti pārskati;

**Projekta īstenošanas termiņš** – Speciālajos noteikumos noteiktais termiņš Projekta īstenošanai;

**Projekts** – Speciālajos noteikumos norādītais Projekts.

**Puses** – Atbildīgā iestāde, Finansējuma saņēmējs un Vides investīciju fonds;

**Vides investīciju fonds –** Speciālajos noteikumos noteiktais Vides investīciju fonds – sabiedrība ar ierobežotu atbildību „Vides investīciju fonds”, kas saskaņā ar likumu „Par Latvijas Republikas dalību Kioto protokola elastīgajos mehānismos” pilda atsevišķas Klimata pārmaiņu finanšu instrumenta finansēto projektu īstenošanas uzraudzības un kontroles funkcijas.

* 1. Citi Līgumā lietotie termini atbilst Klimata pārmaiņu finanšu instrumenta vadību regulējošos normatīvajos tiesību aktos lietotajiem terminiem.
  2. Līgumā, izņemot, ja no konteksta izriet citādi:
     1. nodaļu un punktu virsraksti un nosaukumi ir norādīti tikai pārskatāmības labad un nav ņemami vērā interpretējot Līgumu;
     2. atsauce uz Līgumu, dokumentu vai normatīvo tiesību aktu ir uzskatāma par atsauci uz to Līguma, dokumenta vai normatīvā tiesību akta redakciju, kas ir spēkā brīdī, kad ir piemērojama vai izpildāma attiecīgā Līguma norma, kas atsaucas uz Līgumu, dokumentu vai normatīvo tiesību aktu;
     3. atsauce uz personu ietver atsauci arī uz tās tiesību un saistību pārņēmēju;
     4. vārdi un izteicieni, kas lietoti vienskaitlī, ietver arī daudzskaitli un otrādi;
     5. termiņi, kas aprēķināmi mēnešos vai dienās, sākas nākamajā dienā pēc datuma vai notikuma, kas nosaka to sākumu. Termiņam, kuru skaita mēnešos, pēdējā diena ir termiņa pēdējā mēneša attiecīgais datums. Ja termiņa pēdējā mēnesī nav attiecīgā datuma, termiņa pēdējā diena ir šā mēneša pēdējā diena. Ja termiņa pēdējā diena ir brīvdiena, termiņa pēdējā diena ir nākamā darba diena.

1. **Līguma priekšmets**

Līgums nosaka Projekta īstenošanas, uzraudzības un kontroles, kā arī Projekta pēcnovērtējuma kārtību, Atbalsta summu un nosacījumus tās saņemšanai.

1. **Projekta īstenošanas termiņš**
   1. Projekta īstenošana tiek uzsākta Līguma spēkā stāšanās dienā, ja Speciālajos noteikumos nav noteikts citādi.
   2. Projekts tiek īstenots saskaņā ar Projekta īstenošanas laika grafiku, Projektu pilnībā īstenojot Projekta īstenošanas termiņā.
2. **Pušu pienākumi un tiesības**
   1. **Finansējuma saņēmējam ir pienākums:**
      1. veikt Projekta īstenošanu, ievērojot Projekta īstenošanas termiņu un nodrošinot Projekta mērķa un Projektā plānoto rezultātu sasniegšanu;
      2. veikt Projekta īstenošanu saskaņā ar Klimata pārmaiņu finanšu instrumenta vadību regulējošo normatīvo tiesību aktu un Līguma noteikumiem;
      3. savlaicīgi plānot Speciālajos noteikumos noteikto Finansējuma saņēmēja līdzfinansējumu Projekta Attiecināmo izmaksu un Neattiecināmo izmaksu segšanai;
      4. neizmantot Klimata pārmaiņu finanšu instrumenta finansējumu Projektā nenorādītiem mērķiem, tajā skaitā, neizmantot saņemto Avansu depozīta noguldījumiem;
      5. veikt maksājumus Projekta ietvaros noslēgto iepirkuma līgumu izpildītājiem saskaņā ar noslēgto iepirkuma līguma noteikumiem, ievērojot Projekta budžeta kopsavilkumā paredzētās iepirkuma līguma izmaksas;
      6. nodrošināt atsevišķu ieņēmumu un izdevumu grāmatvedības uzskaiti ar Projekta īstenošanu saistītajiem ieņēmumiem un izdevumiem, kas atbilst Latvijas Republikas normatīvo tiesību aktu prasībām un vispārpieņemtiem grāmatvedības kārtošanas standartiem, vai esošajā grāmatvedības sistēmā ieviest atsevišķus kontus vai subkontus, kas nodrošina no pārējās Finansējuma saņēmēja grāmatvedības uzskaites nodalīto grāmatvedības uzskaiti un pārskatu par Projekta īstenošanu, lai varētu precīzi noteikt visus Projekta finansējuma avotus (ieņēmumus) un izdevumus, kas saistīti ar Projektu un ir radušies Projekta īstenošanas laikā;
      7. Projekta īstenošanas laikā un piecus gadus pēc Projekta īstenošanas pabeigšanas uzturēt un saglabāt Projekta ietvaros iegādātās un radītās materiālās vērtības un atjaunot tās ugunsgrēka, vētras, plūdu vai trešo personu prettiesiskas rīcības rezultātā bojātās materiālās vērtības no:
         1. apdrošināšanas atlīdzības, ja Finansējuma saņēmējs ir veicis Projekta ietvaros iegādāto un radīto materiālo vērtību apdrošināšanu, tomēr gadījumā, ja apdrošināšanas atlīdzība nav pietiekama, – no apdrošināšanas atlīdzības un saviem līdzekļiem, vai
         2. saviem līdzekļiem pilnā apmērā;
      8. nekavējoties informēt Vides investīciju fondu par jebkādiem notikumiem un apstākļiem, kas apdraud vai negatīvi ietekmē, vai kas varētu apdraudēt vai negatīvi ietekmēt Projekta īstenošanu vai Līguma izpildi;
      9. iesniegt Vides investīciju fondā informāciju par Projekta īstenošanu un monitoringu, tajā skaitā iesniedzot Projekta pārskatus noteiktajā kārtībā;
      10. pēc Vides investīciju fonda pieprasījuma (arī elektroniskajā formā) iesniegt pieprasīto informāciju par Projektu Vides investīciju fonda noteiktajā termiņā, kas nav īsāks par 5 (piecām) darba dienām;
      11. nodrošināt Atbildīgajai iestādei un Vides investīciju fondam iespējas veikt uzraudzību un kontroli visā Līguma darbības laikā, nodrošinot šo institūciju likumīgo prasību izpildi un brīvu piekļūšanu Finansējuma saņēmēja grāmatvedības un finanšu dokumentiem, citiem dokumentiem, informācijai, projekta īstenošanas vietai, telpām un citām materiālām vērtībām, kas ir saistītas ar Projektu;
      12. Atbildīgās iestādes vai Vides investīciju fonda noteiktajā termiņā, kas nav īsāks par 5 (piecām) darba dienām, novērst Atbildīgās iestādes vai Vides investīciju fonda Projekta īstenošanā konstatētās Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes un ziņot par to novēršanu Vides investīciju fondam;
      13. Līguma noteiktajā kārtībā atmaksāt Atbildīgajai iestādei nedzēstā Avansa summu un pārmaksāto Atbalsta summu vai tās daļu;
      14. Projekta īstenošanas laikā un 5 (piecus) gadus pēc Projekta noslēguma maksājuma saņemšanas:
          1. izmantot Projekta ietvaros iegādātās vai radītās vērtības vai citus Projekta rezultātus Projektā paredzētajiem mērķiem;
          2. nodrošināt, ka Projekta ietvaros iepirktie vai radītie pamatlīdzekļi atrodas Projekta īstenošanas vietā, tiek izmantoti Projektā plānoto mērķu sasniegšanai, nav atsavināti vai norakstīti;
          3. nemainīt Projekta īstenošanai pakļautās ēkas lietošanas veidu, nedemontēt to, neatsavināt, neiznomāt, neieķīlāt, nemainīt, neapgrūtināt ar lietu tiesībām un nenodot privatizācijai;
          4. vismaz 30 (trīsdesmit) darba dienas pirms jebkādām izmaiņām Finansējuma saņēmēja tiesiskajā statusā informēt par to Vides investīciju fondu.
          5. apdrošināt Projekta ietvaros izveidotās un iegādātās materiālās vērtības pret zaudējumiem vai bojājumiem, kuri radušies nepārvaramas varas/ārkārtēju apstākļu vai trešo personu prettiesiskas rīcības gadījumā.
      15. pēc iepirkumu veikšanas un ar Projektu saistīto līgumu noslēgšanas vienlaicīgi ar kārtējo Projekta pārskatu iesniegt Vides investīciju fondā precizētas Projekta izmaksu tāmes;
      16. nodrošināt visu ar Projekta īstenošanu saistīto dokumentu, tajā skaitā Projekta iesnieguma, ar Projektu saistītās korespondences, Projekta ietvaros veikto iepirkumu procedūru dokumentu, Projekta ietvaros noslēgto līgumu, veikto darbu, piegāžu un sniegto pakalpojumu apliecinošo dokumentu, kā arī veikto maksājumu apliecinošo dokumentu oriģinālu vai to atvasinājumu ar juridisku spēku glabāšanu atbilstoši normatīvajiem aktiem par juridisko personu arhīvu dokumentu uzkrāšanu, uzskaiti, saglabāšanu un izmantošanu, kā arī atbilstoši Klimata pārmaiņu finanšu instrumenta vadību regulējošo normatīvo tiesību aktu noteikumiem, bet ne mazāk kā 10 (desmit) gadus pēc Projekta īstenošanas termiņa beigām;
      17. nodrošina Projekta īstenošanas rezultātā gūto labumu uzskaiti.
3. **Finansējuma saņēmējam ir tiesības:**
   1. saņemt Atbalsta summu Klimata pārmaiņu finanšu instrumenta vadību regulējošo normatīvo tiesību aktu noteiktajā kārtībā, ja Projekts tiek īstenots Līgumā noteiktajā kārtībā un termiņos un izmaksas veiktas saskaņā ar Projektu un ir attiecināmas;
   2. Līgumā noteiktajā kārtībā lūgt Vides investīciju fondam Projekta īstenošanas termiņa, Projekta īstenošanas laika grafikā noteiktā termiņa un no Līguma izrietošo Finansējuma saņēmēja pienākumu izpildei Līgumā noteiktā termiņa pagarinājumu, ja Finansējuma saņēmējs objektīvu un pamatotu iemeslu dēļ nav varējis ievērot noteiktos termiņus;
   3. ierosināt citus grozījumus Projektā.
4. **Atbildīgajai iestādei ir pienākums:** 
   1. pēc atzinuma par Maksājuma pieprasījumā iekļauto attiecināmo izmaksu atbilstību Klimata pārmaiņu finanšu instrumenta vadību regulējošajiem normatīvajiem tiesību aktiem un Līguma noteikumiem saņemšanas no Vides investīciju fonda izmaksāt Finansējuma saņēmējam Atbalsta summu vai tās daļu saskaņā ar gadskārtējo likumu par valsts budžetu, ja Finansējuma saņēmējs ir izpildījis Klimata pārmaiņu finanšu instrumenta vadību regulējošajos normatīvajos tiesību aktos un Līgumā noteiktos nosacījumus Atbalsta summas vai tās daļas saņemšanai;
   2. pieņemt lēmumu par grozījumiem Projektā.
5. **Atbildīgajai iestādei ir tiesības:**
   1. veikt Projekta īstenošanas uzraudzību un kontroli, izvērtējot Projekta īstenošanas atbilstību Klimata pārmaiņu finanšu instrumenta vadību regulējošo normatīvo tiesību aktu un Līguma prasībām, kā arī veikt Projekta pēcnovērtējumu;
   2. Līguma noteiktajos gadījumos apturēt maksājumu no Klimata pārmaiņu finanšu instrumenta līdzekļiem veikšanu vai samazināt maksājuma summu;
   3. pamatojoties uz Vides investīciju fonda sniegto informāciju, Atbalsta summas vai tās daļas pārmaksas gadījumā rakstiski informēt Finansējuma saņēmēju par Finansējuma saņēmēja pienākumu atmaksāt Atbildīgajai iestādei Finansējuma saņēmējam pārmaksāto Atbalsta summu vai tās daļu, tajā skaitā nedzēsto Avansa summu;
   4. ierosināt neatkarīgu Projekta īstenošanas auditu;
   5. piedalīties Vides investīciju fonda vai Finansējuma saņēmēja organizētajās Projekta vadības sanāksmēs;
   6. ierosināt grozījumus Projektā.
6. **Vides investīciju fondam ir pienākums:**
   1. veikt Projekta īstenošanas uzraudzību un kontroli, izvērtējot Projekta īstenošanas atbilstību Klimata pārmaiņu finanšu instrumenta vadību regulējošo normatīvo tiesību aktu un Līguma prasībām, kā arī veikt Projekta pēcnovērtējumu;
   2. pārbaudīt attiecināmo izmaksu atbilstību Projektam un Klimata pārmaiņu finanšu instrumenta vadību regulējošo normatīvo tiesību aktu prasībām un sniegt Atbildīgajai iestādei atzinumu par Maksājuma pieprasījumā iekļauto attiecināmo izmaksu atbilstību Klimata pārmaiņu finanšu instrumenta vadību regulējošajiem normatīvajiem tiesību aktiem un Līguma noteikumiem;
   3. apstiprināt Projekta pārskatus.
7. **Vides investīciju fondam ir tiesības:**
   1. ierosināt maksājumu no Klimata pārmaiņu finanšu instrumenta līdzekļiem apturēšanu, ja Finansējuma saņēmējs nepilda Līguma saistības un Klimata pārmaiņu finanšu instrumenta vadību regulējošo normatīvo tiesību aktu noteiktos pienākumus;
   2. veicot Projekta progresa pārbaudes, izdevumu atbilstības pārbaudes vai Projekta pēcnovērtējumu Projekta īstenošanas vietās pieaicināt neatkarīgus ekspertus;
   3. veikt pārbaudes Projekta īstenošanas vietā Projekta īstenošanas laikā, kā arī 5 (piecus) gadus pēc noslēguma maksājuma veikšanas Finansējuma saņēmējam;
   4. pieprasīt no Finansējuma saņēmēja nepieciešamo informāciju Projekta īstenošanas uzraudzības un kontroles nodrošināšanai;
   5. ievērojot normatīvajos aktos noteiktos ierobežojumus, rīkoties ar informāciju, kas saņemta saistībā ar Projektu;
   6. konstatējot Klimata pārmaiņu finanšu instrumenta vadību regulējošo normatīvo tiesību aktu un Līgumā noteikto saistību neizpildi, uzdot Finansējuma saņēmējam novērst neizpildi noteiktajā termiņā;
   7. ierosināt grozījumus Projektā un Līguma izbeigšanu, tostarp pamatojoties uz Finansējuma saņēmēja ierosinājumu.
8. **Iepirkumi**
   1. Finansējuma saņēmējs ne vēlāk kā mēnesi pēc Līguma noslēgšanas iesniedz Vides investīciju fondā Projekta iepirkuma plānu, kas sagatavots atbilstoši Līguma 1.pielikumam. Finansējuma saņēmējs, ja nepieciešams, Projekta iepirkuma plānu aktualizē un 5 (piecu) darba dienu laikā iesniedz to Vides investīciju fondā.
   2. Ja Finansējuma saņēmējs iepirkumu nav izsludinājis pirms Līguma noslēgšanas, pirmo iepirkumu tas izsludina 6 (sešu) mēnešu laikā pēc Līguma noslēgšanas.
   3. Ja finansējuma saņēmējs Projekta iesniegumā ir norādījis, ka projekta ietvaros plānotos publiskos iepirkumus veiks  atbilstoši zaļā publiskā iepirkuma prasībām, iepirkuma procedūrā ietvertajiem vides nosacījumiem jāatbilst Ministru kabineta 2008.gada 22.decembra sēdē (protokollēmums Nr.94, 92.§.) apstiprinātā „Informatīvā ziņojuma par ieteikumiem zaļā publiskā iepirkuma veicināšanai valsts un pašvaldību institūcijās un ieteikumiem videi draudzīgas būvniecības veicināšanai” 2. pielikuma prasībām pamatkritēriju līmenī. Vadlīnijas zaļā publiskā iepirkuma īstenošanas izvērtēšanai pieejamas Vides ministrijas mājas lapā internetā ([www.vidm.gov.lv](http://www.vidm.gov.lv)). Ja Finansējuma saņēmējs Projekta iesniegumā norādījis, ka Projekta īstenošanā būvdarbus, piegādes un pakalpojumus izvēlēsies, izmantojot zaļā publiskā iepirkuma nosacījumus, bet Projekta īstenošanas gaitā neveic zaļo publisko iepirkumu, Atbildīgā iestāde atzīst attiecīgā iepirkuma līguma izmaksas par Neatbilstoši veiktajiem izdevumiem.
   4. Iepirkuma līguma vai tā grozījumu kopiju Finansējuma saņēmējs iesniedz Vides investīciju fondā vienlaicīgi ar nākamo Maksājuma pieprasījumu, bet, ja Finansējuma saņēmējs Projekta iesniegumā norādījis, ka Projekta īstenošanā būvdarbus, piegādes un pakalpojumus izvēlēsies, izmantojot zaļā publiskā iepirkuma nosacījumus, tad iepirkuma dokumentācijas, iepirkuma līguma vai tā grozījumu kopijas Finansējuma saņēmējs iesniedz Vides investīciju fondā vienlaicīgi ar nākamo Projekta pārskatu. Par iepirkuma līguma grozījumiem uzskatāmas arī jebkādas izmaiņas iepirkuma līguma tāmēs.
9. **Maksājumu veikšanas kārtība**
   1. Finansējuma izmaksu veic bezskaidras naudas norēķinu veidā uz Finansējuma saņēmēja norēķina kontu Valsts kasē, no kura Finansējuma saņēmējs veic visus ar Projekta īstenošanu saistītos maksājumus. Finansējuma saņēmējs nodrošina Projekta līdzfinansējumam nepieciešamā finansējuma pārskaitīšanu uz Projektam atvērto kontu Valsts kasē.
   2. Finansējuma saņēmējs Maksājuma pieprasījumu, kas sagatavots atbilstoši Līguma 3.pielikumam, un kopā ar tajā iekļauto Attiecināmo izmaksu attaisnojošo dokumentu apliecinātām kopijām saskaņā ar 4.pielikumā esošo sarakstu iesniedz Vides investīciju fondā vienlaicīgi ar kārtējo Projekta pārskatu.
   3. Vides investīciju fonds 15 (piecpadsmit) darba dienu laikā pēc Maksājuma pieprasījuma un tajā iekļauto Attiecināmo izmaksu attaisnojošo dokumentu saņemšanas pārbauda Konkursa īstenošanu regulējošajos Ministru kabineta noteikumos un Līgumā noteikto maksājuma saņemšanas nosacījumu izpildi un Maksājuma pieprasījumu kopā ar atzinumu par maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem iesniedz Atbildīgajā iestādē, Atzinumā norāda arī Neattiecināmās izmaksas un/vai Neatbilstoši veiktos izdevumus (ja tiek konstatēts).
   4. Ja veicot Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi Vides investīciju fondam ir nepieciešama papildu informācija un/vai dokumenti, Vides investīciju fonda pieprasīto papildu informāciju un dokumentus Finansējuma saņēmējs iesniedz Vides investīciju fondā tā noteiktajā termiņā, kas nav īsāks par 5 (piecām) darba dienām.
   5. Līguma .punktā noteiktais termiņš tiek pagarināts par papildu informācijas un dokumentu izskatīšanai nepieciešamo laiku, bet ne ilgāk kā par 5 (piecām) darba dienām, skaitot no pieprasītās papildu informācijas vai dokumentu saņemšanas dienas.
   6. Atbildīgā iestāde pēc Līguma .punktā noteiktā Maksājuma pieprasījuma un Vides investīciju fonda atzinuma par maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem saņemšanas 5 (piecu) darba dienu laikā veic maksājumu uz Finansējuma saņēmēja norēķinu kontu Valsts kasē.
   7. Atbildīgajai iestādei ir tiesības pagarināt .punktā noteikto maksājuma veikšanas termiņu pārbaudes laiku, bet ne vairāk kā par 5 (piecām) darba dienām.
   8. Vides investīciju fonds Finansējuma saņēmējam sniedz negatīvu atzinumu par Maksājuma pieprasījumu un tajā iekļauto Attiecināmo izmaksu attaisnojošajiem dokumentiem ja:
      1. iesniegtais Maksājuma pieprasījums nav sagatavots atbilstoši Līguma 3.pielikumam;
      2. nav iesniegti Maksājuma pieprasījumā norādīto Attiecināmo izmaksu attaisnojošie dokumenti;
      3. Vides investīciju fondā nav iesniegts vai Vides investīciju fonds nav apstiprinājis attiecīgo Projekta pārskatu;
      4. visi Maksājuma pieprasījumā norādītie izdevumi tiek atzīti par Neattiecināmajām izmaksām un/vai Neatbilstoši veiktajiem izdevumiem;
      5. faktiski veiktie izdevumi ir mazāki par Maksājuma pieprasījumā norādītajiem izdevumiem;
      6. Finansējuma saņēmējs nav novērsis Atbildīgās iestādes vai Vides investīciju fonda Projekta īstenošanā konstatētās Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes;
      7. Projekta izmaksu tāmē norādītās Attiecināmās izmaksas nav samērīgas un ekonomiski pamatotas;
      8. Finansējuma saņēmēja veiktajā (ja attiecināms) iepirkumā nav tikuši ietverti zaļā iepirkuma nosacījumi, kurus Finansējuma saņēmējs norādījis Projekta iesniegumā, un iepirkuma līguma izmaksas atzītas par Neatbilstoši veiktajiem izdevumiem saskaņā ar Līguma .punktu.
   9. Atbildīgajai iestādei ir tiesības apturēt maksājumu vai tā daļu, ja:
      1. veicot izlases veida Maksājuma pieprasījuma un tajā iekļauto Attiecināmo izmaksu attaisnojošo dokumentu pārbaudi, tiek konstatēti Līguma .punktā noteiktie gadījumi;
      2. tiek konstatētas kļūdas vai nepilnības Vides investīciju fonda atzinumā par Maksājuma pieprasījumā iekļauto izdevumu atbilstību Konkursa īstenošanu regulējošajiem Ministru kabineta noteikumiem un Līguma noteikumiem;
      3. attiecībā uz Projektu pastāv Klimata pārmaiņu finanšu instrumenta vadību regulējošo normatīvo tiesību aktu un Līguma saistību neizpildes risks.
   10. Avansu Atbildīgā iestāde samaksā finansējuma saņēmējam 20 (divdesmit) darba dienu laikā no Līguma spēkā stāšanās dienas, kas tiek uzskatīta par avansa maksājuma pieprasījuma iesniegšanas dienu.
   11. Finansējuma saņēmējam izmaksātā Avansa summa tiek dzēsta no nākamajiem starpposma maksājumiem ieturot līdz 60% apmērā no Maksājuma pieprasījumā ietvertā Klimata pārmaiņu finanšu instrumenta finansējuma apjoma.
   12. Ja Finansējuma saņēmējs Projekta ietvaros veic izdevumus ārvalstu valūtā un darījuma veikšanai piemēro kredītiestādes noteikto valūtas maiņas kursu, kas ir:
       1. lielāks par darījuma dienā noteikto Latvijas Bankas valūtas kursu, Maksājuma pieprasījumā iekļauj summu, kas pārrēķināta latos, piemērojot Latvijas Bankas noteikto valūtas kursu maksājuma veikšanas dienā;
       2. mazāks par darījuma dienā noteikto Latvijas Bankas valūtas kursu, Maksājuma pieprasījumā iekļauj summu, kas pārrēķināta latos, piemērojot kredītiestādes noteikto valūtas maiņas kursu.
   13. Atbildīgā iestāde nav atbildīga par maksājuma nokavējumu, ja Finansējuma saņēmējs ir norādījis nepareizu vai kļūdainu konta informāciju, uz kuru jāveic maksājums, kā arī gadījumos, kad maksājuma nokavējums radies saistībā ar Valsts kases darbību vai bezdarbību.
10. **Atbalsta summas samazināšana un atmaksa**
    1. Atbildīgā iestāde var samazināt vai pilnībā nepiešķirt Atbalsta summu vai pieprasīt Finansējuma saņēmējam atmaksāt tam jau samaksāto Atbalsta summu vai tās daļu, ja:
       1. tiek konstatēti Neatbilstoši veiktie izdevumi. Šajā gadījumā Atbalsta summa tiek samazināta Neatbilstoši veikto izdevumu apmērā;
       2. Projekta ietvaros sagatavotos rasējumus, plānus un citus dokumentus izmanto komerciālām vajadzībām;
       3. Finansējuma saņēmējs nepilda Līguma saistības un/vai neievēro Klimata pārmaiņu finanšu instrumenta vadību regulējošos normatīvos tiesību aktus;
       4. Finansējuma saņēmējs nav novērsis konstatētos Klimata pārmaiņu finanšu instrumenta vadību regulējošo normatīvo tiesību aktu pārkāpumus vai Līguma saistību neizpildi Atbildīgās iestādes vai Vides investīciju fonda noteiktajā termiņā.
       5. Vides investīciju fonds aprēķina Neatbilstoši veikto izmaksu apmēru un Vides ministrija pieņem lēmumu par samaksātās Atbalsta summas vai tās daļas atzīšanu par Neatbilstoši veiktajām izmaksām un to atgūšanu, ja Vides investīciju fonds atbilstoši Finansējuma saņēmēja iesniegtajam monitoringa pārskatam konstatē, ka par trešo un ceturto ēkas ekspluatācijas gadu pēc Projekta īstenošanas projektā norādītais plānotais oglekļa dioksīda emisiju samazinājums gadā, salīdzinot monitoringa pārskatā norādīto vidējo samazinājumu, nav sasniegts.
       6. Finansējuma saņēmējam pieprasītās Atbalsta summas vai tās daļas atmaksa jāveic viena mēneša laikā no Atbildīgās iestādes pieprasījuma saņemšanas dienas.
11. **Projekta pārskatu sagatavošana un iesniegšana**
    1. Finansējuma saņēmējs saskaņā ar Klimata pārmaiņu finanšu instrumenta vadību regulējošiem normatīvajiem aktiem sagatavo un iesniedz Vides investīciju fondā šādus Projekta pārskatus:
       1. starpposma pārskats atbilstoši 2.pielikumam;
       2. noslēguma pārskats atbilstoši 2.pielikumam;
       3. monitoringa pārskats atbilstoši 5.pielikumam.
    2. Starpposma pārskatu par katru Projekta triju mēnešu periodu Finansējuma saņēmējs iesniedz Vides investīciju fondā līdz nākamā mēneša 20 (divdesmitajam) datumam.
    3. Vienlaicīgi ar starpposma pārskatu Finansējuma saņēmējs Vides investīciju fondā var iesniegt Maksājuma pieprasījumu.
    4. Noslēguma pārskatu Finansējuma saņēmējs iesniedz Vides investīciju fondā viena mēneša laikā pēc Projekta īstenošanas termiņa beigām, vienlaicīgi iesniedzot Maksājuma pieprasījumu par noslēguma Atbalsta summas daļas saņemšanu.
    5. 5 (piecu) gadu periodā pēc noslēguma maksājuma veikšanas Finansējuma saņēmējs par katru kalendāro gadu ne vēlāk ka līdz nākamā gada 31.janvārim iesniedz Vides investīciju fondā monitoringa pārskatu Projekta pēcnovērtējuma veikšanai. Projekta pēcnovērtējuma periods sākas ar nākamā mēneša 1.datumu pēc noslēguma maksājuma veikšanas.

* 1. Projekta pārskatus Finansējuma saņēmējs iesniedz papīra formātā nosūtot pa pastu kā ierakstītu pasta sūtījumu un elektroniski (elektronisku kopiju nosūtot uz e-pastu [*kpfi@lvif.gov.lv*](mailto:kpfi@lvif.gov.lv)).
  2. Vides investīciju fonds pārbauda saņemto Projekta pārskatu 20 (divdesmit) darba dienu laikā pieņem lēmumu par pārskata apstiprināšanu vai rakstiski pieprasa Finansējuma saņēmējam noteiktā termiņā iesniegt papildu informāciju vai precizēt Projekta pārskatu. Papildu informāciju vai precizēto Projekta pārskatu Finansējuma saņēmējs iesniedz 10 (desmit) darba dienu laikā pēc pieprasījuma saņemšanas.
  3. Vides investīciju fonds 10 (desmit) darba dienu laikā pēc papildu informācijas vai precizētā Projekta pārskata saņemšanas rakstiski informē Finansējuma saņēmēju par Projekta pārskata apstiprināšanu vai noraidīšanu.

1. **Pārbaužu veikšanas kārtība**
   1. Vides investīciju fonds saskaņā ar Klimata pārmaiņu finanšu instrumenta vadību regulējošiem normatīvajiem aktiem veic Projekta īstenošanas vietā šādas pārbaudes:
      1. Projekta progresa pārbaudi;
      2. Projekta izdevumu atbilstības pārbaudi;
      3. Projekta pēcnovērtējumu.
   2. Vides investīciju fonds vismaz 5 (piecas) darba dienas pirms plānotās pārbaudes Projekta īstenošanas vietā rakstiski informē par to Finansējuma saņēmēju.
   3. Finansējuma saņēmējam ir pienākums pēc Vides investīciju fonda pieprasījuma nodrošināt Vides investīciju fondam, kā arī Atbildīgajai iestādei un/vai Vides investīciju fonda vai Atbildīgās iestādes pilnvarotiem auditoriem piekļuvi Projekta īstenošanas vietai, kā arī nodrošināt telpu un darba vietu dokumentu apskatei un par projekta īstenošanu atbildīgo personu piedalīšanos pārbaudē.
   4. Par pārbaudes rezultātiem Vides investīciju fonds informē Finansējuma saņēmēju rakstiski 20 (divdesmit) darba dienu laikā pēc pārbaudes veikšanas.
2. **Publicitātes pasākumi**
   1. Finansējuma saņēmējs nodrošina Projekta publicitāti, ievērojot konkursa īstenošanu regulējošos Ministru kabineta noteikumus un Vides ministrijas 2009.gada 20.augusta rīkojumu Nr.263 „Par Klimata pārmaiņu finanšu instrumenta logo un tā lietošanas nosacījumiem”, kas ir pieejams Vides ministrijas mājas lapā internetā ([www.vidm.gov.lv](http://www.vidm.gov.lv)).
   2. Pēc Projekta īstenošanas pie katras ēkas, kurā veiktas Projekta aktivitātes, ‘finansējuma saņēmējs piestiprina informatīvu plāksni. Informatīvās plāksnes dizaina izstrādi, izgatavošanu un izvietošanu nodrošina Finansējuma saņēmējs.
   3. Finansējuma saņēmējs Projekta īstenošanas laikā ne retāk kā reizi ceturksnī sagatavo informāciju par Projekta aktivitātēm un rezultātiem, tai skaitā ietekmi uz vidi un energoefektivitāti kopumā, un nosūta to Vides investīciju fondam, kā arī publicē vietējā laikrakstā vai finansējuma saņēmēja tīmekļa vietnē.
   4. Finansējuma saņēmējs projekta īstenošanas laikā noorganizē vismaz vienu publisku semināru, kurā finansējuma saņēmējs informē sabiedrību par projekta aktivitātēm un rezultātiem;
   5. Finansējuma saņēmējs informāciju par plānotajiem un īstenotajiem publicitātes pasākumiem, projekta īstenošanu, finanšu izlietojumu un panākto vides kvalitātes uzlabojumu ne retāk kā reizi ceturksnī ievieto finansējuma saņēmēja tīmekļa vietnē.
   6. Finansējuma saņēmējs pēc projekta pabeigšanas sagatavo un izvieto ēkā, kurā veiktas projekta aktivitātes, publiski pieejamā telpā vizuālu informāciju, kurā uzskatāmi parādīti projekta rezultāti un ēkas energosertifikāts pēc rekonstrukcijas
3. **Līguma grozījumi**
   1. Grozījumus Līgumā noformē, Pusēm savstarpēji rakstveidā vienojoties.
   2. Ja grozījumus Projektā ierosina Finansējuma saņēmējs:
      1. Finansējuma saņēmējs iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds 10 (desmit) darba dienu laikā izvērtē iesniegto grozījumu pieprasījumu un sniedz atzinumu par grozījumiem Projektā Atbildīgajā iestādē;
      3. Atbildīgā iestāde 5 (piecu) darba dienu laikā pēc Līguma Vispārīgo noteikumu .punktā noteiktā atzinuma saņemšanas izvērtē pieprasījumu par grozījumiem Projektā un par pieņemto lēmumu rakstiski informē Vides investīciju fondu:
         1. ja Atbildīgā iestāde atbalsta grozījumu izdarīšanu, Vides investīciju fonds sagatavo Līguma grozījumu projektu un 5 (piecu) darba dienu laikā pēc lēmuma saņemšanas rakstiski informē Finansējuma saņēmēju par pieņemto lēmumu un nosūta tam Līguma grozījumu projektu parakstīšanai. Finansējuma saņēmējs 5 (piecu) darba dienu laikā pēc Līguma grozījumu saņemšanas paraksta un nosūta parakstītos Līguma grozījumus Vides investīciju fondam;
         2. ja Atbildīgā iestāde neatbalsta grozījumu izdarīšanu Projektā, Vides investīciju fonds 5 (piecu) darba dienu laikā pēc lēmuma pieņemšanas rakstiski informē Finansējuma saņēmēju, norādot grozījumu neatbalstīšanas pamatojumu vai informāciju par nepieciešamajiem precizējumiem pieprasījumā par grozījumiem Projektā un/vai grozītajā Projektā.
   3. Ja grozījumi attiecas uz Finansējuma saņēmēja datiem (kontaktinformācija un bankas rekvizīti):
      1. Finansējuma saņēmējs paziņo par nepieciešamajiem grozījumiem Finansējuma saņēmēja datos Vides investīciju fondam 10 (desmit) dienu laikā no izmaiņām datos;
      2. 5 (piecu) darba dienu laikā no Finansējuma saņēmēja paziņojuma saņemšanas dienas, Vides investīciju fonds pievieno paziņojumu Līgumam un informē par to Finansējuma saņēmēju un Atbildīgo iestādi. Pēc paziņojuma pievienošanas Līgumam, tas kļūst par neatņemamu Līguma sastāvdaļu;
      3. Grozījumi stājās spēkā dienā, kad Vides investīciju fonds ir saņēmis Finansējuma saņēmēja paziņojumu.
   4. Ja grozījumus Projektā ierosina Atbildīgā iestāde:
      1. Atbildīgā iestāde iesniedz Vides investīciju fondā pieprasījumu par grozījumiem Projektā, sniedzot informāciju par grozījumu nepieciešamību;
      2. Vides investīciju fonds 5 (piecu) darba dienu laikā pēc pieprasījuma saņemšanas sagatavo Līguma grozījumu projektu un nosūta to Finansējuma saņēmējam parakstīšanai. Finansējuma saņēmējs izvērtē Līguma grozījumu nepieciešamības pamatojumu un 20 (divdesmit) darba dienu laikā pēc Līguma grozījumu projekta saņemšanas paraksta un iesniedz parakstītos Līguma grozījumus Vides investīciju fondā vai, ja Finansējuma saņēmējs neatbalsta grozījumu izdarīšanu Projektā, informē par to Vides investīciju fondu, norādot grozījumu neatbalstīšanas pamatojumu.
   5. Ja grozījumus Projektā ierosina Vides investīciju fonds, grozījumu veikšana Projektā tiek veikta piemērojot Līguma Vispārīgo noteikumu .punktā noteikto kārtību.
4. **Nepārvarama vara**
   1. Puses tiek atbrīvotas no atbildības par daļēju vai pilnīgu Līguma neizpildi, ja šī neizpilde ir radusies pēc Līguma noslēgšanas nepārvaramas varas rezultātā, ko Puses nav varējušas paredzēt un novērst saprātīgiem līdzekļiem.
   2. Nepārvarama vara nozīmē nekontrolējamu notikumu, ko nav bijis iespējams paredzēt un ko Puse nevar iespaidot. Ar nepārvaramu varu tiek saprasti jebkādi no Puses gribas neatkarīgi apstākļi (ja tā ir rīkojusies saprātīgi un godīgi), kuru rezultātā nav bijis iespējams saistības izpildīt pienācīgi vai izpildīt vispār, ja Puse šos apstākļus nav spējusi paredzēt, un ja šos apstākļus nav bijis iespējams novērst ar saprātīgiem un godīgiem paņēmieniem.
5. **Strīdu risināšanas kārtība**
   1. Strīdus, kas rodas Līguma darbības laikā, Puses risina savstarpējā sarunu ceļā, panākot vienošanos. Vienošanās tiek noformēta rakstiski un ir Līguma neatņemama sastāvdaļa.
   2. Ja Puses nevar vienoties, strīdus risina Administratīvā procesa likuma, Civilprocesa likuma un citos normatīvajos aktos noteiktajā kārtībā.
6. **Līguma izbeigšanas kārtība**
   1. Līguma darbību pirms Līgumā noteikto saistību izpildes Puses var izbeigt savstarpēji vienojoties. Vienošanās tiek noformēta rakstveidā.
   2. Ja Vides investīciju fonds un Atbildīgā iestāde piekrīt izbeigt Līgumu un Finansējuma saņēmējam nav veikta Atbalsta summas vai tās daļas izmaksa, Vides investīciju fonds 20 (divdesmit) darba dienu laikā no dienas, kad saņemts Finansējuma saņēmēja rakstveida ierosinājums izbeigt Līgumu, nosūta Finansējuma saņēmējam vienošanos par Līguma izbeigšanu. Līgums uzskatāms par izbeigtu dienā, kad vienošanos par Līguma izbeigšanu ir parakstījušas Puses.
   3. Ja Vides investīciju fonds un Atbildīgā iestāde piekrīt Līguma izbeigšanai un, ja Finansējuma saņēmējs ir fiziskā persona, Latvijas Republikā reģistrēta juridiskā persona vai šādu personu apvienība, un tam veikta Atbalsta summas vai tā daļas izmaksa:
      1. Vides investīciju fonds pēc Finansējuma saņēmēja rakstveida ierosinājuma izbeigt Līgumu saņemšanas dienas, 5 (piecu) darba dienu laikā paziņo Finansējuma saņēmējam kontu, kurā veicama Atbalsta summas vai tās daļas atmaksa;
      2. pirms Līguma izbeigšanas Finansējuma saņēmējs atmaksā saņemto Atbalsta summu vai tās daļu Vides investīciju fonda norādītājā kontā;
      3. Vides investīciju fonds 20 (divdesmit) darba dienu laikā no dienas, kad Vides investīciju fonda norādītajā kontā saņemta Finansējuma saņēmēja iemaksātā Atbalsta summas vai tās daļas atmaksa, nosūta vienošanos par Līguma izbeigšanu. Līgums uzskatāms par izbeigtu dienā, kad vienošanos par Līguma izbeigšanu ir parakstījušas Puses.
   4. Ja Vides investīciju fonds un Atbildīgā iestāde piekrīt Līguma izbeigšanai un, ja Finansējuma saņēmējs ir Latvijas Republikas tiešās vai pastarpinātās pārvaldes iestāde vai atvasināta publiska persona, un tam veikta Atbalsta summas vai tā daļas izmaksa, par saņemtās atbalsta summas vai tās daļas atmaksu, pamatojoties uz Atbildīgās iestādes informatīvo ziņojumu, lemj Ministru kabinets.
   5. Atbildīgā iestāde var izbeigt Līgumu pēc Vides investīciju fonda atzinuma par Līguma izbeigšanu saņemšanas šādos gadījumos:
      1. ja visas Projekta izmaksas atzītas par Neattiecināmām izmaksām vai Neatbilstoši veiktiem izdevumiem;
      2. ja nav sasniegts Projekta mērķis;
      3. ja Finansējuma saņēmējs neievēro Klimata pārmaiņu finanšu instrumenta vadību regulējošo normatīvo tiesību aktu noteikumus vai nepilda Līgumā noteiktās saistības;
      4. ja iestājies Konkursa īstenošanu regulējošo Ministru kabineta noteikumos noteiktais gadījums, kad Finansējuma saņēmējs nevar pretendēt uz Klimata pārmaiņu finanšu instrumenta finansējumu;
      5. ja Finansējuma saņēmējs apzināti vai nolaidības dēļ ir sniedzis nepatiesas ziņas.
   6. Līguma noteiktajos gadījumos, kad Atbildīgā iestāde var izbeigt Līgumu, Līgums uzskatāms par izbeigtu 7 (septiņu) dienu laikā no dienas, kad Atbildīgā iestāde paziņojumu par Līguma izbeigšanu ir nodevusi pastā ierakstītā sūtījumā, ja Finansējuma saņēmējs Atbildīgās iestādes paziņojumu par Līguma izbeigšanu nav saņēmis ātrāk.
7. **Pielikumi**
   1. Vispārīgajiem noteikumiem ir šādi pielikumi:
   2. pielikums „Iepirkumu plāns”;
   3. pielikums „Starpposma/Noslēguma pārskats par Klimatu pārmaiņu finanšu instrumenta (KPFI) līdzfinansētā projekta īstenošanu”;
   4. pielikums „Maksājuma pieprasījums”;
   5. pielikums „Attiecināmās izmaksas attaisnojošie dokumenti ”;
   6. pielikums „Monitoringa pārskats”.
   7. Līgumam pievienotie Vispārīgo noteikumu pielikumi ir informatīvi. Līguma izpildē Puses izmanto pielikumu aktuālo versiju, kas pieejama Vides investīciju fonda mājas lapā internetā ([www.lvif.gov.lv](http://www.lvif.gov.lv)).